CELEX: 62017TN0699
Language: sl
Date: 2017-10-11 00:00:00
Title: Zadeva T-699/17: Tožba, vložena 11. oktobra 2017 – Poljska/Komisija

201711170471556112017/C 412/546992017TC41220171204SL01SLINFO_JUDICIAL20171011383921Zadeva T-699/17: Tožba, vložena 11. oktobra 2017 – Poljska/Komisija
 ---documentbreak--- C4122017SL3810120171011SL0054381392Tožba, vložena 11. oktobra 2017 – Poljska/Komisija
   (Zadeva T-699/17)2017/C 412/54Jezik postopka: poljščina
      Stranki
   
   
      Tožeča stranka: Republika Poljska (zastopnik: B. Majczyna)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
            —
         
         
            Izvedbeni sklep Komisije (EU) 2017/1442 z dne 31. julija 2017 o določitvi zaključkov o najboljših razpoložljivih tehnikah (BAT) v skladu z Direktivo 2010/75/EU Evropskega parlamenta in Sveta za velike kurilne naprave, notificiran pod dokumentarno številko C(2017) 5225, razglasi za ničen;
         
      
            —
         
         
            Evropski komisiji naloži plačilo stroškov.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
            1.
         
         
            Kršitev člena 16(4) in (5) PEU v povezavi s členom 3(2) in (3) Protokola št. (36) o prehodni ureditvi, ki je priložen PEU in PDEU: izpodbijani sklep naj bi bil sprejet ob uporabi neveljavne metode za izračun kvalificirane večine.
         
      
            2.
         
         
            Kršitev člena 3(10) in (13) Direktive 2010/75/EU v povezavi s Prilogo III te direktive ter Izvedbenega sklepa 2012/119/EU: ravni emisij, povezane z BAT, naj bi bile določene na podlagi napačnih in nereprezentativnih podatkov.
         
      
            3.
         
         
            Kršitev načela sorazmernosti (člen 5(4) PEU) v povezavi s členom 191(2) PDEU: določene naj bi bile previsoke ravni emisij, povezane z BAT, ki naj ne bi bile primerne in ustrezne za to, da se dosežejo zastavljene koristi in cilji; poleg tega naj ne bi bila opravljena ocena učinka izpodbijanega sklepa.
         
      
            4.
         
         
            Kršitev člena 13(4) in (5) Direktive 2010/75/EU v povezavi s členom 3(12) te direktive in členom 291(2) PDEU: izvedbena pooblastila, ki so Komisiji priznana s členom 13(5) Direktive 2010/75/EU, naj bi bila prekoračena, ker naj bi bila izjema od zaključkov o BAT določena z izpodbijanim sklepom, namesto s spremembo Direktive 2010/75/EU.
         
      
            5.
         
         
            Kršitev člena 3(3) in (4) Uredbe št. 182/2011, zloraba pooblastil in neupoštevanje načel dobrega upravljanja: na dan, ko naj bi se v odboru, določenem s členom 75 Direktive 2010/75, brez predhodne razprave glasovalo o stališču glede osnutka izpodbijanega sklepa, naj bi bila na tem osnutku opravljena bistvena sprememba.